KORRALDUS

Saue linn 28. august 2024 nr

**Riigi omandis oleva Juuliku-Tabasalu tee L15 kinnisasja koormamine isikliku kasutusõigusega Saue valla kasuks**

MitiProjekt OÜ koostas Juuliku-Tabasalu tee L15 (km 8,3) teeületuskoha foorilahenduse rajamise ehitusprojekti (töö nr 00724). Teeületusfoor on vajalik rajada kergliiklejatele ohutuse tagamiseks Juuliku-Tabasalu tee ületamisel.

Projektiga on kavandatud foorilahenduse rajamine Eesti Vabariigile kuuluvale Juuliku-Tabasalu tee L15 (riigitee nr 11420 Saku-Laagri tee) kinnisasjale. Seda kinnisasja kasutamata ei ole võimalik projekti ellu viia. Seega on vajalik Transpordiametiga sõlmida isikliku kasutusõiguse leping.

Transpordiamet on 26.08.2024 kirjaga nr 7.1-2/24/9529-6 MitiProjekt OÜ koostatud Saue vallas riigitee Juuliku-Tabasalu tee L15 km 8,3 teeületuskoha foorilahenduse rajamise põhiprojekti kooskõlastanud.

Kohaliku omavalitsuse korralduse seaduse § 30 lõike 1 punkti 2, Saue Vallavolikogu 21. detsembri 2017. aasta määruse nr 36 „Saue vallavara valitsemise kord“ § 7 lõike 4 punkti 4 ja lõike 8 annab Saue Vallavalitsus

**korralduse:**

1. Seada isiklik kasutusõigus Saue valla (Saue Vallavalitsus, registrikood 77000430, asukoht Harju maakond, Saue vald, Saue linn, Kütise tn 8, 76505) kasuks riigi omandis olevale kinnisasjale, mille riigivara valitseja on Kliimaministeerium ja volitatud asutus Transpordiamet:
   1. koormatava kinnistu andmed: Juuliku-Tabasalu tee L15 (registriosa nr 2400950, katastritunnus, 72701:001:1119, pindala 33250 m², sihtotstarve 100% transpordimaa);
   2. rajatise andmed ning koormatava ala pindala: teeületusfoor ja 0,4 kV elektri maakaabelliin, pindala 67 m2 (Lisa, Pos 1), PARI ID 364069, ruumikuju aadress: <https://pari.kataster.ee/magic-link/6befc07d-0602-4156-a088-cc9518453a14>.
2. Isikliku kasutusõiguse sisu: õigus ehitada ja omada koormataval kinnistul punktis 1.2 nimetatud avaliku teenuse osutamiseks vajalikku rajatist, ning teostada töid, mis on vajalikud selle hooldamiseks, korrashoiuks, remontimiseks, asendamiseks ja kasutada seda sihipäraselt.
3. Isiklik kasutusõigus seatakse tähtajatult ja tasuta.
4. Korralduse lahutamatu lisa on isikliku kasutusõigusega koormatava ala plaan (Lisa), millele on märgitud rajatise asukoht, koormatava ala pindala ning olemasolevate lähimate katastriüksuste piirid. Isikliku kasutusõiguse ala on nähtav maakatastri infosüsteemis PARI.
5. Isikliku kasutusõiguse seadmiseks vajaliku lepingu sõlmimisega seotud kulutused (riigilõiv, notaritasu) tasub Saue vald.
6. Volitada vallavanemat või tema poolt volitatud isikut sõlmima Saue valla nimel punktides 1 ja 2 isikliku kasutusõiguse seadmise lepinguid.
7. Korralduse peale võib esitada 30 päeva jooksul arvates korralduse teatavakstegemisest Saue Vallavalitsusele vaide haldusmenetluse seaduses sätestatud

korras või esitada kaebuse Tallinna Halduskohtule halduskohtumenetluse seadustikus sätestatud tähtaegadel ja korras.

1. Korraldus jõustub teatavakstegemisest.

(allkirjastatud digitaalselt)

Andres Laisk (allkirjastatud digitaalselt)

vallavanem Kirsti Saar

vallasekretär